આવતી કાલે શહેર યોગમય બની જશે વ્હેલી સવારથી જ યોગ પ્રેમીઓને સમુહ અલગ અલગ સ્થળે એકઠો થશે. ત્યારે રાજકોટમાં એક જ સમયે સવારે 6-30 વાગ્યે યોગ શરૂ થશે અને 1 કલાક યોગ અભ્યાસ કર્યા બાદ 7-30 વાગ્યે યોગ અભ્યાસ પૂર્ણ થશે જેથી રાજકોટના તમામ સ્થળે એક સાથે એક સમયે યોગ પ્રેમીઓ દ્વારા યોગા અભ્યાસ કરવાનો એક અનેરો અવસર શહેરને પ્રાપ્ત થશે. 70 થી વધુ શાળાઓમાં યોગા થશે વિશ્ર્વ યોગ દિન નિમિતે શાળાઓ અને કોલેજોમાં શૈક્ષણીક કાર્યમાં અવરોધ ઉભો ન થાય તે માટે તમામ સ્કુલો અને શાળાઓમાં પોતાના ગ્રાઉન્ડમાં જ યોગાનું આયોજન કરવામાં આવ્યુ છે જેના માટે ગઈકાલે એક મીટીંગનું આયોજન કરવામાં આવેલ જેમાં સ્કુલો તથા કોલેજના પ્રતિનિધિઓએ હાજરી આપી એક કલાક યોગ કર્યા બાદ સમય મુજબ 7-30 બાદ તમામ શાળાઓ તથા કોલેજોમાં રાબેતા મુજબ જ શૈક્ષણીક કાર્ય શરૂ થઈ જશે તે મુદ્દે સંપત્તી આપી શાળા સંચાલકોએ યોગની તૈયારી માટે ગ્રાઉન્ડ સહિતની સાફ સફાઈ શરૂ કરી દીધી છે. મનપા દ્વારા પાંચ સ્થળે યોગાનું આયોજન વિશ્ર્વ યોગ દિન નિમિતે મહાપાલીકા દ્વારા શહેરીજનો માટે યોગા અભ્યાસ માટે પાંચ સ્થળ નકકી કરવામાં આવ્યા છે. જેમાં રેસકોર્ષ માધવરાવ સિંધયા ક્રિકેટ ગ્રાઉન્ડ, નાનામવા સર્કલ પાસેનું ગ્રાઉન્ડ, રાજપેલેસ સામેનું મેદાન (સાધુવાસવાણી રોડ), રણછોડદાસ આશ્રમ સામેનુ ગ્રાઉન્ડ અને પારડી રોડ પર કોમ્યુનીટી હોલ પાસે આવેલ મેદાન સહિત 40 હજારથી વધુ લોકો યોગ કરી શકે તે માટેની વ્યવસ્થા ઉભી કરવામાં આવી છે. દિવ્યાંગો અને થેલેસેમિયાના દર્દીઓ માટે અલગ વ્યવસ્થા વિશ્ર્વ યોગ દિન નિમિતે દિવ્યાંગો અને થેલેસેમીયાગ્રસ્ત લોકોને યોગા અભ્યાસનો લાભ મળી શકે તે માટે મનપાએ પાંચ સ્થળ ઉપર અલગથી આયોજન કરી દિવ્યાંગો અને થેલેસેમીયાના દર્દીઓ માટે અલગથી વ્યવસ્થાના ભાગ રૂપે સ્વયંમ સેવકો મુકવામાં આવ્યા છે તેઓ દિવ્યાંગોને સહાય કરશે.